కమల్ గుప్తా

కమల్ గుప్తా హర్యానా రాష్ట్రానికి చెందిన రాజకీయ నాయకుడు. ఆయన హర్యానా శాసనసభకు హిసార్ నుండి రెండుసార్లు ఎమ్మెల్యేగా ఎన్నికై మంత్రిగా పని చేశాడు.

రాజకీయ జీవితం
కమల్ గుప్తా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 శాసనసభ ఎన్నికలలో హిసార్ నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సావిత్రి జిందాల్‌పై 13,646 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

కమల్ గుప్తా 2019 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి రామ్ నివాస్ రారాపై 15,8326 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, 2021 డిసెంబర్ 28 నుండి 2024 మార్చి 12 వరకు  మనోహర్ లాల్ ఖట్టర్ మంత్రివర్గంలో పట్టణ స్థానిక సంస్థల మంత్రిగా, ఆ తరువాత నాయబ్ సింగ్ సైనీ మంత్రివర్గంలో 2024 మార్చి 19 నుండి  2024 అక్టోబర్ 17 వరకు ఆరోగ్య, వైద్య విద్య, ఆయుష్, పౌరవిమానయాన శాఖ మంత్రిగా పని చేశాడు.

కమల్ గుప్తా 2024 శాసనసభ ఎన్నికలలో బీజేపీ అభ్యర్థిగా పోటీ చేసి ఓడిపోయి మూడోస్థానంలో నిలిచాడు.
మూలాలు 	   

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:2019 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు